Priscilla Monge

Priscilla Monge (San José, Costa Rica, 1968) margolaria, eskultorea, artista plastikoa da. Behin eta berriz arakatu ditu hizkuntzaren erabileren eta keinu sozialen (esanahien eta sinboloen) zirrikituak, hainbat ikuspegitatik.

 Bizitza 
San Josen jaio zen eta Costa Ricako Unibertsitatean ikasi zuen artea. 1994an, Belgikan jarri zen bizitzen, eta lau urte eman zituen bertan; han, Wim Delvoye artista ezagutu zuen, artista gisa izan zuen garapenean eragin handia izan zuena. Bera San Josen bizi da eta bertan egiten du lan.

 Arte ibilbidea 
Monge bideo-artearen, instalazio-artearen eta argazkigintzaren bidez adierazten da. Bere lanak askotan hauskortasuna eta indarkeria uztartzen ditu eta interpretazio ugaritara irekita dago. Izan ere, azalean, dena lasai dagoela dirudi, azalaren azpian distira egiten duen izua kezkagarriagoa da. Bere lana askotan kontu feministez arduratzen da.

Bere lana Veneziako Bienalean sartu zen 2001ean eta berriro 2013an; Habanako Bienalean ere parte hartu zuen 1997an eta Liverpooleko Biurtekoan 2008an. Bere lana Tate Museoaren bilduman dago.

 Estiloa 
Bere lanek ezagutzen den, baina esaten ez den guztiari buruz hitz egiten dute, edo egiten den baina erakusten ez den guztiari buruz, eta garrantzia ematen die esanahiei, intimitatearen eta sozialaren arteko egunerokotasunaren alderdiei, itxuraz "errugabeak" diren formulazioen azpian. 

Bere lanek modu poetiko batean hitz egiten dute kontraesanari buruz, non gai psikikoak eta sentsibilitatekoak modu groteskoan hitz egiten duen, umore beltz eta ironia apurtxo batekin. Amesgaiztoak, zitalkeria, sekretuak eta intimitatea lantzen ditu bere lanetan, alde sozialetik hasi eta alde indibiduala jorratu arte.

Beti dago atzean zerbait, askoz gauza gehiago agerian uzten duena: itxurak ez du engainatzen, erakutsi egiten du, azaleratu egiten du, esanahi berriak eskaintzen ditu jada barneratuak izan direnen bidez, hadibidez, korolario sozial edo indibidualak. Bere lana errealitatearen berrasmaketa bat da, non atzean dagoena baloratu egiten den, beti bizirik, partekatuta, benetakoa eta kritikoa den introspekzio bat legez.

 Erakusketak 

 2019 – "Victoria Cabezas and Priscilla Monge: Give Me What You Ask For" 2019ko uztailaren 26an artxibatua– Americas Society, Nueva York.
 2010 – Pontevedrako biurtekoa. “Utrópicos: Centroamérica y Caribe (Utropikoak: Erdialdeko Amerika eta Karibe)”. Santiago Olmo komisarioa. Pontevedra. Espainia
 2007 – "Global Feminisms" – Brooklyn Museum of Art. Brooklyn, New York, Ameriketako Estatu Batuak
 2006 – Liverpool Biennial of contemporary Art 2006 . Liverpool, Erresuma Batua
 2005 – Points of View – Photography in El Museo del Barrio’s Permanent Collection. Auzoko Museoa. New York, NY, AEB. 
 2004 – Sevillako Arte Garaikidearen Nazioarteko I. Biurtekoa –BIACS. Sevillako Arte Garaikidearen Nazioarteko Biurteko Fundazioa, Sevilla, Espainia.
 2001 – 49. Nazioarteko Art Exhibition Venice Biurtekoa, Venezia, Italia.
 2000 – 24. São Pauloko biurtekoa.. São Paulo, Brasil
 1999 – "Pervirtiendo el Minimalismo (Minimalismoa galbideratzen)". Sofia Erregina Museoa, Madril, Espainia.
 1997 – Habanako biurtekoa, Habana, Kuba.

 Erreferentziak 

 Kanpo estekak 

 Elkarrizketa: Youtuben, 2014ko irailaren 5ean

Kategoria:Costa Ricako artistak
Kategoria:Emakume artistak
Kategoria:Emakume margolariak
Kategoria:Emakume eskultoreak